钦定古今图书集成/明伦汇编/闺媛典/第160卷 > 陈思性妻欧阳氏〈尹氏蒲氏附〉
## 钦定古今图书集成/明伦汇编/闺媛典/第160卷 > 陈思性妻欧阳氏〈尹氏蒲氏附〉

按《永明县志》：“欧阳氏，省祭陈思性妻。性谒铨，携妻妾
及穉子邦𬬩同往。性没于京，欧阳与妾尹氏扶柩还
乡，中流覆舟，各执帆架得济。时𬬩才五岁，与柩俱溺，
他舟救至，仓皇拯其婴儿，棺则任浮沉焉。𬬩乃复赴
水，扳棺号泣，众皆怜之，并援柩登岸。既旋里，相依守
贫教𬬩勤学。𬬩生而颖敏，年十四为诸生。娶蒲氏，𬬩”
寻亡，遗子澍四龄，泓二龄，而二姑老且病。蒲年二十
馀，勤俭纺绩，以承菽水。勖澍、泓读书，兄弟同案入庠，
子孙世为文人。